Η εμπειρία των ενηλίκων που βίωσαν το γονεϊκό διαζύγιο στην παιδική ή εφηβική ηλικία
Creators: name: Παπαδοπούλου, Ευδοκία Χαράλαμπου
Publisher: name: Aristotle University of Thessaloniki
Year: 2018
Subjects: Γονεϊκό διαζύγιο
Ποιοτική έρευνα
Ερμηνευτική φαινομενολογική ανάλυση
Parental divorce
Qualitative research
Interpretative phenomenological analysis

description: Η παρούσα ποιοτική μελέτη αποσκοπούσε στην εις βάθος διερεύνηση της εμπειρίας των ενηλίκων που βίωσαν το γονεϊκό διαζύγιο στην παιδική ή εφηβική ηλικία. Για αυτό το σκοπό διατυπώθηκαν τρία ερευνητικά ερωτήματα που αφορούσαν στην ανακοίνωση και νοηματοδότηση του διαζυγίου, στην επίδραση του χωρισμού στην προσαρμογή στη διάρκεια της παιδικής και εφηβικής ηλικίας και τέλος στις συνέπειες του διαζυγίου στην ενήλικη ζωή. Στη μελέτη συμμετείχαν δέκα ενήλικες (4 άνδρες και 6 γυναίκες) ηλικίας 23-39 ετών που βίωσαν το διαζύγιο κατά μέσο όρο πριν 9 χρόνια. Η συλλογή των δεδομένων πραγματοποιήθηκε μέσω ημιδομημένων ατομικών συνεντεύξεων. Για την ανάλυση των αποτελεσμάτων εφαρμόστηκε η ερμηνευτική φαινομενολογική προσέγγιση (ΙΡΑ) η οποία οδήγησε στην ανάδυση επτά υπερθεμάτων και επιμέρους υποθεμάτων που αποκάλυψαν την πολυπλοκότητα της εμπειρίας των συμμετεχόντων. Τα ερευνητικά δεδομένα αφορούν στην μη ενημέρωση για το διαζύγιο, στην προσαρμογή στην καθημερινότητα μετά το διαζύγιο και στην εμπειρία της ανασυσταμένης οικογένειας. Παράλληλα, τα κυριότερα ευρήματα σχετίζονται με την ύπαρξη έντονων γονεϊκών εντάσεων πριν και μετά το διαζύγιο, όπως επίσης και με την απουσία του πατέρα. Η σχέση με τη μητέρα για τους περισσότερους έγινε πιο στενή, ενώ η επαφή και η σχέση με τον πατέρα επηρεάστηκε αρνητικά και σταδιακά διακόπηκε. Οι ενήλικες έκαναν επίσης λόγο για τον τρόπο με τον οποίο το γονεϊκό διαζύγιο συνεχίζει να επηρεάζει τη ζωή τους. Τέλος, πέραν από τους περιορισμούς της μελέτης τονίστηκε και η χρησιμότητά της τόσο σε θεωρητικό όσο και σε κλινικό επίπεδο.
description: The purpose of this qualitative study was to explore in depth the experience of the adults whose parents divorced during childhood or adolescence. The research questions that guided the study referred to: a) the announcement and interpretation of the parental divorce, b) the impact of the parental divorce upon child adjustment and childhood or adolescence, c) the long term consequences of the parental divorce in adulthood. Semi-structured, in depth interviews were held with ten individuals (4 men, 4 women) aged between 23-39 years who experienced the parental divorce on average 9 years before. Data collection and analysis were performed according to Interpretative Phenomenological Analysis (IPA). The emergence of 7 super - ordinate and subordinate themes highlight the complexity of the participants’ “lived” experience. Findings are related to the absence of disclosure regarding divorce, adaptation during the post-divorce period and the experience of stepfamilies. In addition, main findings of the study indicated high levels of marital conflict that continued after divorce as well as paternal absence. The mother-child relationship, in most families, was strengthened, whereas the father-child was affected and gradually disrupted. Finally participants discussed the way parental divorce still influences their lives. Limitations as well as implications of the present study are discussed.